**Hajdúszoboszló Város Önkormányzatának Polgármestere**

4200 Hajdúszoboszló, Hősök tere 1.

Telefon: 52/557-300 Fax: 52/557-302

E-mail: [polgmhiv@hajduszob.hu](mailto:polgmhiv@hajduszob.hu)

Ügyiratszám: HSZ/41652-1/2020.

Tárgy: előterjesztések és döntéshozatal

**Tisztelt Képviselő Asszony!**

**Tisztelt Képviselő Úr!**

Magyarország Kormánya a 478/2020. (XI. 03.) Kormányrendelettel **veszélyhelyzetet** hirdetett ki. A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében a települési önkormányzat képviselő-testületének feladat- és hatáskörét a polgármester gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A hivatkozott törvény és a Kormányhivatal álláspontja szerint a veszélyhelyzet időtartama alatt a képviselő-testület és bizottságai nem tart ülést, helyettük a polgármester hozza meg a szükséges döntéseket.

A döntések meghozatala előtt ajánlott kikérni a képviselő-testületi tagok véleményét, amelyre a következő módon kerül sor:

* Az összegyűjtött anyagok az eddigi eljárási rendhez hasonlóan kiküldésre kerülnek a képviselő-testület tagjai számára e levél mellékleteként.
* A képviselő-testületi tagok legkésőbb **2020. november 18-a, azaz szerda 12:00 óráig** írásban véleményezhetik az előterjesztéseket. Kérem, hogy az előterjesztéseket tekintsék át és külön-külön tegyék meg véleményüket, esetleges módosító javaslataikat a mellékelt táblázat megfelelő kitöltésével. Az interpellációkra, kérdésekre adott válasz elfogadásáról természetesen csak a kérdező nyilatkozik. A kitöltött táblázatokat kérem a [polgmhiv@hajduszob.hu](mailto:polgmhiv@hajduszob.hu) e-mail címre megküldeni, vagy a Polgármesteri Hivatal Titkárságán papír alapon is leadhatóak.
* Kérem, hogy az anyaghoz kapcsolódó esetleges kérdéseiket szintén írásban tegyék fel közvetlenül az előterjesztőknek a rendelkezésre álló időn belül úgy, hogy a levélváltás végbe tudjon menni szerda délig.

**ELŐTERJESZTÉSEK:**

1. Beszámoló a polgármesteri program megvalósításáról az elmúlt egy évben.

Előadó: polgármester

1. Előterjesztés a város egészségügyi ellátásának jelenlegi helyzetéről.

Előadó: egészségügyi-szociális irodavezető

1. Előterjesztés Tour de Hongrie 2021-es, 2022-es versenyeihez történő kapcsolódás tárgyában.

Előadó: aljegyző

1. Előterjesztés Nemzeti Ovi - Sport Program keretében pályázat benyújtására.

Előadó: humán-közszolgáltatási irodavezető

1. Előterjesztés Hungarian Travels Reiseagentur Salamon e.K támogatására.

Előadó: humán-közszolgáltatási irodavezető

1. Előterjesztés támogatási jogcím módosításáról.

Előadó: humán-közszolgáltatási irodavezető

1. Előterjesztés elszámolási határidő meghosszabbításáról.

Előadó: humán-közszolgáltatási irodavezető

1. Előterjesztés önkormányzati ingatlanok hasznosítására, fejlesztésére.

Előadó: gazdasági irodavezető

1. Előterjesztés bérleti szerződés megújítására.

Előadó: gazdasági irodavezető

1. Előterjesztés ingatlanrész értékesítéséről.

Előadó: gazdasági irodavezető

1. Előterjesztés a Gasztrotér hasznosításáról.

Előadó: városfejlesztési irodavezető

1. Előterjesztés kupakgyűjtő szív közterületen történő elhelyezésével kapcsolatosan.

Előadó: városfejlesztési irodavezető

1. Előterjesztés városüzemeltetési keretek átcsoportosításáról.

Előadó: városfejlesztési irodavezető

1. Előterjesztés városüzemeltetési feladatok átcsoportosítására.

Előadó: vezérigazgató

1. Előterjesztés az óvodák felújítási tervének elkészítésével kapcsolatosan.

Előadó: városfejlesztési irodavezető

1. Válasz interpellációra lakótelepi részek állapotával kapcsolatban.

Előadó: városfejlesztési irodavezető

**KÉRDÉSEK, INTERPELLÁCIÓK, BEJELENTÉSEK**

Hajdúszoboszló, 2020. november 12.

**Czeglédi Gyula**